**Obec Veľké Blahovo**

Všeobecne záväzné nariadenie

č. 3/2019

Trhový poriadok

VZN vyvesené na úradnej tabuli obce dňa:19.6.2019

VZN zvesené z úradnej tabule obce dňa: .....................

VZN zverejnené na internetovej úradnej adrese obce dňa: 19.6.2019

VZN nadobúda účinnosť dňom: 5.7.2019

 Júlia Gányovicsová

 starostka obce

**Obec Veľké Blahovo**

Všeobecne záväzné nariadenie

č. 3/2019

Trhový poriadok

Obecné zastupiteľstvo obce Veľké Blahovo v súlade s § 4 ods. 3 písm. d), i), § 6 ods. 1, § 11ods. 4 písm. g) zákona č. 369/ 1990 Zb. o obecnom zriadení, v znení neskorších predpisov a § 5 ods.1 zákona č.178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto všeobecne záväzné nariadenie.

**Článok 1**

**Určenie priestranstva trhoviska a príležitostného trhu**

**Na území obce sú povolené nasledovné trhové miesta:**

1. **Trhovisko:**
* na ul. Školskej za autobusovým stánkom oproti predajne COOP Jednota - (trhovisko so zastrešenými stánkami ), trvale vyhradené na sústredený predaj výrobkov a poskytovanie služieb ako
1. **Verejné priestranstvá určené na ambulantný predaj:**
* priestranstvo trhoviska – na ambulantný predaj z auta
1. **Príležitostné trhy:**
* vymedzené priestory na ul. Školskej pri parku pred školou na námestí a v jeho okolí hodových osláv a obecných akcií
* vo vestibule a v zasadacej miestnosti Miestneho kultúrneho domu - na predaj odevov a zmiešaného tovaru a na predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou
* na štadióne futbalového ihriska Veľké Blahovo a na vymedzených priestoroch popri parku pred školou – počas kultúrnych a športových aktivít

**Článok 2**

**Označenie trhoviska a príležitostného trhu údajmi o druhoch predávaných výrobkov a poskytovaných služieb**

* + - 1. **Trhovisko**

**A) Druh predávaných výrobkov:**

a) potravinárske výrobky:

* ovocie a zelenina - musia vyhovovať hygienickým požiadavkám v súlade s platnými právnymi predpismi,
* sušené ovocie, orechy, tepelne upravené gaštany a zemiaky, kukuricu, pukance a podobný sortiment
* huby - je možné predávať len na základe "Osvedčenia o znalosti húb" vydaného regionálnym hygienikom
* včelí med a včelie produkty po predložení dokladu veterinárnej správy z miesta pôvodu potraviny
* lesné plodiny - možno predávať len na základe dokladu o ich nadobudnutí,
* slepačie vajcia podľa podmienok stanovených orgánom potravinárskeho dozoru
* potravinárske výrobky v pojazdných predajniach schválených príslušnými orgánmi verejného zdravotníctva.
	1. ostatné výrobky :
* stromčeky,
* kvetiny,
* ľudové umelecké a remeselnícke výrobky.
	1. spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky sa môžu predávať len v prevádzkarňach tržníc, v stánkoch s trvalým stanovišťom na trhoviskách, na príležitostných trhoch, pred prevádzkarňou jej prevádzkovateľom a v pojazdných predajniach. Tieto obmedzenia sa nevzťahujú na propagačné predajné akcie spojené s uvádzaním nových výrobkov na trh.

**B) Druh poskytovaných služieb:**

* pohostinské a reštauračné služby, rýchle občerstvenie a stravovanie
* brúsenie nožov, nožníc a nástrojov
* oprava dáždnikov
* oprava a čistenie obuvi
* kľúčové služby
* čistenie peria, výroba paplónov a podušiek
* meranie ostrosti zraku

.

1. **Ambulantný predaj:**
	1. Ambulantne sa môžu predávať:
* knihy, periodická tlač
* drobné umelecké predmety a drobné remeselné výrobky
* jedlá a nápoje určené na priamu konzumáciu na mieste
* balená zmrzlina
* ovocie a zelenina
* kvety, dreviny, priesady
* žreby okamžitých lotérií a žrebových vecných lotérií
* sladkovodné trhové ryby v súlade vyhlášky č.425/2012 Z.z. o produktoch rybolov a výrobkov z nich
	1. Ambulantný predaj pri cestách mimo obce sa zakazuje.
	2. V pojazdných predajniach sa môžu predávať výrobky za podmienok podľa osobitného predpisu Zákona č.455/1991 Zb. o živnostenskom podnikaní v znení neskorších predpisov. Zákon č.152/1995 Z. z. v znení neskorších predpisov
1. **Príležitostné trhy:**
2. počas hodových osláv a obecných akcií,
* sušené ovocie, orechy, tepelne upravené gaštany a zemiaky, kukuricu, pukance a podobný sortiment
* drobné umelecké predmety a drobné remeselné výrobky
* jedlá a nápoje určené na priamu konzumáciu na mieste
* balená zmrzlina
* medovníky, trdelníky
* hračky, balóny
* bižutéria, kabelky
* cukrovinky
* tkané koberce
* fľašové víno, ovocné víno, sirupy, ocot, ovocné šťavy, med, džemy
* syry
* pekárenské výrobky
1. vo vestibule a v zasadacej miestnosti Miestneho kultúrneho domu
* na predaj odevov a zmiešaného tovaru
* na predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou

**c)** na štadióne futbalového ihriska TJ Veľké Blahovo – počas kultúrnych a športových aktivít

* jedlá a nápoje určené na priamu konzumáciu na mieste
* balená zmrzlina, cukrovinky
* balóny
* sušené ovocie, orechy, tepelne upravené gaštany a zemiaky, kukuricu, pukance a podobný sortiment
1. **Verejné priestranstvá určené na ambulantný predaj:**
	1. priestranstvo trhoviska – na ambulantný predaj z auta
* slepačie vajcia, mäso a mäsové výrobky, mliečne výrobky, všetko podľa podmienok stanovených orgánom potravinárskeho dozoru,
* živé zvieratá, a to: sladkovodné trhové ryby, domácu vodnú hydinu, domácu hrabavú hydinu na základe súhlasného stanoviska príslušného orgánu veterinárnej správy,
* syry a mliečne výrobky

**Článok 3**

**Podmienky, za ktorých možno predaj výrobkov a poskytovanie služieb vykonávať**

**1.** Na trhových miestach môžu na základe povolenia obce predávať výrobky a poskytovať služby

a) fyzické osoby a právnické osoby oprávnené na podnikanie podľa osobitných predpisov,

b) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,

c) fyzické osoby predávajúce vlastné použité výrobky v primeranom množstve medzi sebou.

**2.** Predávajúci na trhovom mieste je povinný:

a) označiť svoje predajné zariadenie podľa osobitných predpisov ,

b) dodržiavať trhový poriadok trhoviska a príležitostného trhu,

c) používať elektronickú registračnú pokladnicu podľa osobitných predpisov,

d) udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané,

e) zreteľne označiť predávané výrobky a poskytované služby cenou,

f) vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia.

**3.** Predávajúci je pri kontrole povinný predložiť:

a) doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,

b) povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu alebo doklad o zaplatení vstupného na príležitostných trhoch,

c) zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,

d) pri predaji húb doklad o ich znalosti,

e) pri predaji lesných plodín doklad o ich nadobudnutí podľa osobitného predpisu,

f) doklad o nadobudnutí tovaru, doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve.

**Článok 4**

**Trhové dni, predajný a prevádzkový čas**

* + - 1. **Na trhovisku:**

a) pondelok, streda, piatok v čase od 8.00 do 16.00 hod.

 b) v sobotu v čase od 6.00 do 12.00 hod.

* + - 1. **Na verejnom priestranstve určenom na ambulantný predaj:**

a) pondelok, streda, piatok v čase od 8.00 do 16.00 hod.

b) v sobotu v čase od 6.00 do 12.00 hod.

* + - 1. **Na príležitostnom trhu:**
1. počas hodových osláv a obecných akcií,
* zábavno-technická činnosť:

- v piatok v čase od 12.00 do 24.00 hod., výnimočne s povolením do 04.00 hod.

- v sobotu a v nedeľu v čase od 12.00 do 24.00 hod., výnimočne s povolením iba v sobotu do 04.00 hod.

* predajné stánky:

- v sobotu a v nedeľu v čase od 12.00 do 24.00 hod.

 výnimočne do 04.00 hod.

1. vo vestibule a v zasadacej miestnosti Miestneho kultúrneho domu –
* pondelok, streda v čase od 08.00-16.00 hod.
* v piatok v čase od 08.00 – 12.00 hod.
1. na štadióne futbalového ihriska Veľké Blahovo – počas kultúrnych a športových aktivít
* v sobotu a v nedeľu v čase od 08.00 do 24.00 hod., výnimočne s povolením do 04.00 hod v sobotu

**Článok 5**

**Pravidlá prenajímania prenosných predajných zariadení**

Obec Veľké Blahovo neprenajíma prenosné predajné zariadenia.

**Článok 6**

**Spôsob určenia nájomného za predajné zariadenia alebo prenajatú plochu, cenník**

**vstupného na príležitostných trhoch**

**Obec stanovuje tieto poplatky za predaj:**

* + - 1. **na trhovisku (aj ambulatn predaj)**

a) poplatok – 7,-€/stôl

* + - 1. **na príležitostnom trhu:**
1. vymedzené priestory počas hodových osláv a obecných akcií,
* príležitostné trhy na hodových oslavách – 15,-€/deň/stánok
* veľký kolotoč – bez poplatku
* malý kolotoč – bez poplatku
* strelnica – bez poplatku
1. vo vestibule a v zasadacej miestnosti Miestneho kultúrneho domu
* poplatok – 7,-€/hod.
1. na štadióne obecného futbalového ihriska Veľké Blahovo – počas kultúrnych a športových aktivít
* občerstvenie – 100,-€/deň/stánok
* ostatné – 7,- €/deň/stánok

Poplatky za trhové miesto vyberá priamo na trhovom mieste pracovníčka obce.

**Článok 7**

**Pravidlá dodržiavania čistoty a hygieny počas predaja výrobkov a poskytovania služieb**

**a po skončení prevádzky.**

1. Na trhových miestach môžu oprávnené fyzické osoby a právnické osoby predávať výrobky len čisté a pri predaji dodržiavať čistotu a hygienu predávaných výrobkov, ako aj čistotu a hygienu predávajúceho a poskytujúceho služby.

2. Fyzické osoby a právnické osoby predávajúce výrobky a poskytujúce služby sú povinné na trhových miestach počas predaja výrobkov a poskytovania služieb udržiavať zabraté miesto v čistote a po ukončení prevádzky zanechať prenajaté miesto čisté. Odpad zlikvidovať v priestoroch na odpad s nádobami na dočasné skladovanie odpadkov, ktoré sa nachádzajú na trhovisku, v priestoroch MKS, pri Obecnom úrade, na verejných toaletách, na námestí a v areáli hradu, kde sú umiestnené nádoby na komunálny odpad.

.

**Článok 8**

**Správa trhoviska a príležitostného trhu a adresa správcu**

1. Zriaďovateľom trhoviska a príležitostných trhov v obci Veľké Blahovo je obec Veľké Blahovo.

2. Správu trhoviska a príležitostného trhu alebo miesta s ambulantným predajom vykonáva obec

 Veľké Blahovo, Obecný úrad č. 72, 930 01 Veľké Blahovo

.

**Článok 9**

 **Spoločné a záverečné ustanovenia**

1. Na tomto Všeobecne záväznom nariadení sa uznieslo Obecné zastupiteľstvo vo Veľkom Blahove dňa 19.6.2019 uznesením OZ č. 8/2019/68

2. Toto nariadenia nadobúda účinnosť 15-tým dňom od jeho vyvesenia na úradnej tabuli.

4. Zmeny a doplnky tohto Všeobecne záväzného nariadenia schvaľuje Obecné zastupiteľstvo

 obce Veľké Blahovo.

 Júlia Gányovicsová

 starostka obce